Idus de Marzo (Goleta) - Uiquipedia

# Idus de Marzo (Goleta)

### De Uiquipedia

La Idus de Marzo foi una goleta que llevó una espedición científica asturiana a l'Antártida, considerándose como la primera espedición española al continente.

El día 15 d'avientu de 1982 la goleta partía del puertu de Candás, con una tripulación de ocho miembros al frente de la cual taba'l capitán Javier Babé y que contaba cola presencia d'un periodista y dos biólogos. Depués d'escales en Vigo, Las Palmas y Tenerife, la Idus de Marzo zarpaba definitivamente hacia'l sur el día 30 d'avientu.

El 20 de febreru llegaron a Punta Arenas, puertu nel que se embarcaron otros ocho espedicionarios más. Depués d'aprovisionase la goleta partió rumbu a Puerto Williams na Tierra de Fueu. Darréu la Idus de Marzo pasó pel Cabu d'Hornos y el Pasu de Drake, llegando'l 4 de marzu a les Isles Shetland del Sur, na Antártida. La goleta pasó per otros llugares del continente como Isla Decepción, Bahía Yankee, Bahía Foster,... y visitó diverses bases polares.

La espedición tamién sufrió los rigores meteorolóxicos que s'esperen d'una zona con una climatoloxía tan dura como l'antártida, teniendo que facer frente vientos de gran intensidá y vagues de mar.

La espedición, depués de recorrer más de 17.000 milles, llegó al puertu de Cádiz el día 9 de xunu de 1983.

Retrieved from "http://ast.wikipedia.org../../../i/d/u/Idus_de_Marzo_%28Goleta%29_2055.html"

Categoríes: Esploradores | Asturies

##### Views

- Artículu
- Discusión
- Revisión actual

##### Buscar